
Japana lingvo 


La japana lingvo (japane B [Nihongo] 

^ aŭskulti) estas la nacia lingvo de Japanio, de 
nekonata origino. Ĝia karaktero montras simplan 
fonologion, tre malsimplan esprimaron pri respekto 
kaj mildeco, kaj vortordon SOV kun postpozicioj. 

Parencoj kaj origino 


La sola konata parenco de la japana estas la rjukjua (Ryŭkyŭ) lingvo, parolata en la Rjukjuaj Insuloj 
sudokcidente de la ĉefaj insuloj de Japanio kaj ofte rigardata kiel dialekto de la japana. La rjukjuaj dialektoj 
estas pli-malpli interkompreneblaj inter si, sed kune ekdisiĝis el la prajapana antaŭ unu ĝis du mil jaroj, kaj 
ne plu estas interkompreneblaj kun la norma japana. Tamen, la rjukjua neniel lumigas la praoriginon de la 
prajapana, kiu restas plu mistera. 

Fonetike la japana similas al la Pacifikaj lingvoj kiaj la samoa aŭ la malaja, kio videblas ekzemple ĉe la 
malmultecon de vokaloj, sed gramatike ĝi similas plie al la altajaj lingvoj , kiaj la korea aŭ la mongola, kio 
videblas ekzemple ĉe la vortordo aŭ la postpozicioj. Por kongruigi ambaŭ hipotezojn, aperis tria skolo kiu 
proponas, ke dekomence loĝis en Japanio popolo kun sudmara lingvo kaj poste ĝi estis invadita de popolo 
kun altaja lingvo. Ĉiukaze grava elemento kiu estas la vortotrezoro rilatas al neniu relative proksima 
lingvoJ 1 ^ 

















Fonetiko 


La bazon de la japana fonologia sistemo bone modelas la kana- 
skribo (vidu supre), kiu notas silabojn konsistantajn el konsonanto 
kaj vokalo. Aldone ekzistas la silabferma /v (n). 

Ankaŭ sola vokalo sen konsonanto povas konsistigi silabon. 

Pri la prononco estas regionaj diferencoj interne de Japanio. 

Vokaloj 



Vokala trapezo de la japana lingvo 


Simile kiel Esperanto la japana havas kvinpartan vokalan sistemon; la kvin vokalojn oni laŭ IFA transskribas 
kiel /a/ /e/ /i/ /o/ /iu/. La unuaj kvar estas similaj al la esperantaj, sed /a/, /e/ kaj /o/ havas ferman kaj 
malferman variaĵon depende de la longeco. La sonon /ui/ oni produktas prononcante "u" sen rondigi la 
lipojnJ 2 ] 


Konsonantoj 

La konsonantoj, kiuj formas la unuan parton de la silaboj, estas principe 14, sed ne ĉiu okazas kombine kun 
ĉiu vokalo. Aldone ekzistas moligitaj variaĵoj kun "j"-sono inter konsonanto kaj vokalo, tamen nur kun la 
vokaloj /a/, /o/ kaj /u/, kaj ne kun la konsonantoj ŭ kaj, evidente, j. La kombinoj "ji" kaj "je" ne ekzistas, kaj 
"ŭ" ekzistas nur kombine kun "a" (fo = ŭa); signo por "ŭo" ekzistas (-&), sed ĝi estas prononcata "o" kaj 
markas, kiel postpozicio, la akuzativon. 

La vokaloj influas la prononcadon de la (antaŭa) konsonanto, ekzemple jene: 


Antaŭ "i" la konsonanto "s" estas prononcata kiel "ŝ" (sa / ŝi / su / se / so), kaj "t" estas 
prononcata kiel "ĉ". 

Antaŭ "u" la konsonanto "t" estas prononcata kiel "c" (ta / ĉi / cu / te / to), kaj "d" estas 
prononcata kiel "z". 

Antaŭ "u" la konsonanto "h" estas prononcata kiel "f" (ha / hi / fu / he / ho). 

Kaj tiel plu. 


Tiaj apartaĵoj estas grava diferenco inter la transliteradsistemoj Hepburn (kiu notas ilin) kaj Kunrei (kiu 
ignoras ilin). Vidu malsupre ĉe skribo. 


Gramatiko 


La japana estas lingvo de la speco SOV (subjekto-objekto-verbo). Kutime por tia lingvo, ĝi havas neniujn 
prepoziciojn kiel la hindeŭropaj lingvoj sed postpoziciojn kiuj troviĝas post la modifato. 

La substantivo ne fleksiiĝas, sed ĝin sekvas postpozicio por montri la frazrolon. Simile al la ĉina kaj la korea 
lingvoj, la plurnombro estas nedeviga. 

La verbo fleksiiĝas laŭ finiteco, neeco, kaj mildeco. Adjektivoj en la japana estas stataj verboj. 

Vortprovizo 





La japana entenas multege da vortoj pruntitaj el la ĉina lingvo tra la jarcentoj. 

Eĉ la bazaj numeraloj estas ĉinaj: 

iĉi, ni, san, ŝi, go, roku, ŝiĉi, haĉi, kju, ĝu (unu, du, ..., dek) 

Ili ekzistas paralele kun la indiĝenaj numeraloj: 

hitocu, hutacu, miccu, joccu, icucu, muccu, nanacu, jaccu, kokonocu, to (unu, du, ..., dek) 

Ekde la 16-a jarcento la japana pruntas vortojn ankaŭ el la eŭropaj lingvoj. Dekomence el la po rtugala kaj la 
nederlanda, kaj nuntempe precipe el la angla. La uzon de la angla kiel fonto de novaj vortoj helpas tio, ke de 
kelkaj jardekoj preskaŭ ĉiu japana lernanto studas la anglan dum kelkaj jaroj. Tial, angleca neologismo estas 
sufiĉe komprenata por fariĝi ofte uzata. 

Eble pro la longdaŭra uzo de la ĉina skribsistemo, japanaj vortegoj kutime mallongiĝas al aĵoj de kvar 
moraoj: pasonaru konpyŭta (el angla "personal computer") -*• pasokon 

Skribo 


La japana skribiĝas per kvar (iomete ankaŭ kvin aŭ ses en specialaj cirkonstancoj) diversaj skribsistemoj: 

■ Ĉinaj signoj ( kanji)\ signoj pruntitaj el najbara Ĉinio ekde proksimume la kvina jarcento. La 
ĉinaj signoj ofte prononciĝas plurmaniere, ĉar ili estis pruntataj kaj laŭ signifo, kaj laŭ sono, kaj 
por ĉindevenaj pruntvortoj. Inter 1981 kaj 2010 ĉiuj japanaj infanoj devis lerni 1945 normigitajn 
ĉinajn signojn; nun ili devas lerni 2136. Ankaŭ miloj da pliaj ekzistas. En 1946 Japanio reformis 
la signojn, ĝenerale simpligante ilian formon. 

■ Rondaj kanaoj (hiragana): signoj, kiuj reprezentas silabojn, aŭ pli precize moraojn. Ili baziĝas 
sur kursivaj formoj de ĉinaj signoj. Oni skribas per ili gramatikajn finaĵojn kaj postpoziciojn, kaj 
japanajn vortojn por kiuj ne ekzistas (normigitaj) ĉinaj signoj. 

■ Strekaj kanaoj ( katakana ): signoj, kiuj same reprezentas moraojn, sed kiuj baziĝas sur 
simpligitaj pecoj de ĉinaj signoj. La du kana-sistemoj nombriĝas je po 46 simboloj. Oni uzas 
strekajn kanaojn precipe por skribi moderntempajn pruntvortojn, fremdlingvajn nomojn, kaj 
onomatopeojn. 

■ Latinaj literoj ( romaji ): Oni ankaŭ povas skribi la japanan per la latina alfabeto. Tia skribo 
uziĝas precipe en dokumentoj, vojmontriloj, kaj lernolibroj por fremdlingvanoj. Ne ekzistas 
unusola ĉie-uzata latinliteriga sistemo. Tial uzi latinajn literojn senerare povas esti iom malklara 

afero. Ĉi tie prezentiĝas latinliterigo pli-malpli laŭ la oficiala sistemo Kunrei (japane Ijll^, 

«direktivo») aŭ Monbusyo (japane «kultura ministerio»), sed ankaŭ plejofte uzata 

estas la Hepburn-a sistemo. La sistemo Kunrei estas malofte uzata eĉ en Japanio, ĉar ĝi estas 
malfacile legebla por neparolantoj de la japana: ankaŭ la oficialaj retejoj de la japana registaro 
uzas la hepburnan. Tamen, Kunrei estas pli konciza ol la sistemo Hepburn, kaj tial estas 
ĝenerale uzata por klavarumado en la japana en komputiloj. La vorto «mi» estas skribita 
watashi laŭ la sistemo Hepburn, kaj watasi per la latinigo Kunrei, kaj prononciĝas ŭataŝi. 

■ arabdevenaj nombrosimboloj, sed la japana skribo ankaŭ uzas la ĉinan nombrosimbolaron. 

■ grekaj literoj estas troveblaj en la sciencoj kaj en formuloj. (Vidu ekzemple jenan artikolon el la 
japana vikio, kiu montras ĉiujn ses skribsistemojn kune uzatajn: http://ja.wikipedia.org/wiki/^5f 





Ofte oni apudigas al maloftaj ĉinaj signoj silabajn kanasignojn por indiki la prononcon; tio nomiĝas 
furigana , speco de tipo ruby . Kun vertikala tekstdirekto, furigana kutime situas sur la dekstra flanko de la 
teksto, tamen kun horizontala direkto supere. 


En la du kana-sistemoj la voĉajn 
konsonantojn g, z, d oni distingas 
disde la senvoĉaj k, s, t per duoblaj 
streketoj ĉe la supra dekstro de la 
kana-signo. b samamaniere distiniĝas 
de h (kiu en la antikva japana lingvo 
estis sono pli simila al f). p 
distingiĝas de b per anstataŭigo de la 
streketoj per cirkleto. 

En la japana skribsistemo oni ne 
disigas vortojn per spaco, krom en 
libroj por infanoj kaj alilandaj 
lernantoj. 


Ekzempla teksto 

Jen la bazaj signoj de la ronda kaj la streka kanaaroj (kun latinliteraj 
prononcindikoj) 


Ĉiuj 

Transskribado Hepburn: Subete no 

homoj (temo) denaske liberas kaj digno (kaj) rajto (kaj) (pri) egalas la homoj (temo) 

ningen wa, umare nagara ni shite jiyŭ de ari, katsu, songen to kenri to ni tsuite byodo de aru. Ningen wa, 

racio (kaj) konscienco (kaj) (akuzativo) estas donataj unu la alian frateca spirito (akuzativo) havante devas agi 

risei to ryoshin to wo sazukerarete ori, tagai ni doho no seishin wo motte kodo shinakereba naranai. 


Japandevenaj Esperantaj vortoj 


aikido, animeo, bokeo, bonzo, cunamo, ĉanojo (tradicia te-ceremonio), daimio, eno, goo, hajko, harakiro 
(harakiri, honora sinmortigo de samurajo), haŝioj (manĝbastonetoj), hibakuŝo, ĵudo, kamikazo, karaokeo, 
karateo, katano, kimono, mangao, ninĵo, Nipono (sinonimo de "Japanio"), noo, origamio, sakeo, samurajo, 
sorobano, sudoko, sumoo, suŝio, sojo, ŝamiseno, Ŝinkanseno, ŝintoo, ŝogio, ŝoguno, tatamo, tankao, tofuo, 
tokusacuo, udonoj (nudeloj), utao, zorioj, zumioj. 

Organizoj 


La Japana Fondumo ( japane [ll # Hl /jft £ siz , Kokusai Koryŭ Kikin, angle “Japan 

Foundation”) estas kultura institucio, kies tasko estas promocii kaj disvastigi la japanajn lingvon kaj 
kulturon en la mondo. Ĝi povas esti konsiderata kiel la japana ekvivalento de la germana Goethe-Instituto aŭ 






la angla British Council. 


Triviale 


■ En japana lingvo dankon signifas peniso. Kelkaj japanaj esperantistoj - specife virinoj - 
malŝatas diri la vorton, do ili anstataŭe diras dankas. 


Referencoj 


1. t Por la tuta paragrafo vidu Naokazu Kavvasaki, KELKAJ ASPEKTOJ DE LA JAPANA 
LINGVO. Esperanto, UEA, julio 1965. 

2. t Naokazu Kavvasaki, KELKAJ ASPEKTOJ DE LA JAPANA LINGVO. Esperanto, UEA, julio 
1965. 


Vidu ankaŭ 

■ Klasika japana lingvo 

■ Japana Lingvo per Latinaj Literoj 

■ Transskribo de la japana lingvo en Esperanton 

■ Japanlingva literaturo 

■ Japanologio 

Eksteraj ligiloj 

■ La ortografio de japana lingvo (http://homepagel.nifty.com/ishato/esp/ortograf.htm) 

■ AKSER Brazilo - Japana Lingvo - Video (http://www.shotokai.com. br/akser-curso-de-japones.h 
tml) 

■ kanaoj Copybook (PDF) (http://brng.jp/50renshuu.pdf) 

Literaturo 


■ Monato, internacia magazino sendependa, numero 1993/09, paĝo 20: La japana verkita de 
Bradley Kendal. 

■ Monato, internacia magazino sendependa, numero 1994/10, paĝo 21: Du ortografioj verkita de 
Yamasaki Seiko. 


Elŝutita el "https://e 0 .wikipedia. 0 rg/w/index. php?title=Japana_lingvo&oldid=6953785" 


Ĉi tiu paĝo estis lastafoje redaktita je 18:04, 4 maj. 2020. 

La teksto disponeblas laŭ la permesilo Krea Komunaĵo Atribuite-Samkondiĉe 3.0 Neadaptita; eble aldonaj kondiĉoj 
aplikeblas. Vidu la uzkondiĉojn por detaloj. 









